CELEX: 22013D0012
Language: bg
Date: 2013-02-01 00:00:00
Title: Решение на Съвместния комитет на ЕИП № 12/2013 от 1 февруари 2013 година за изменение на приложение IV (Енергетика) към Споразумението за ЕИП

30.5.2013   
            
            
               BG
            
            
               Официален вестник на Европейския съюз
            
            
               L 144/17
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 12/2013
   от 1 февруари 2013 година
   за изменение на приложение IV (Енергетика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
   като има предвид, че:
   
               (1)
            
            
               Решение за изпълнение 2011/877/ЕС на Комисията от 19 декември 2011 г. за формулиране на хармонизирани референтни стойности на к.п.д. при разделно производство на електрическа и топлинна енергия, необходими съгласно Директива 2004/8/ЕО на Европейския парламент и на Съвета и за отмяна на Решение 2007/74/ЕО на Комисията (1) следва да бъде включено в Споразумението за ЕИП.
            
         
               (2)
            
            
               Решение за изпълнение 2011/877/ЕС отменя Решение 2007/74/ЕО на Комисията (2), което е включено в Споразумението за ЕИП и което следва съответно да отпадне от Споразумението за ЕИП.
            
         
               (3)
            
            
               Ето защо приложение IV към Споразумението за ЕИП следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Приложение IV към Споразумението за ЕИП се изменя, както следва:
   
               1.
            
            
               След точка 24а (Решение 2008/952/ЕО на Комисията) се добавя следната точка:
               
                           „24б.
                        
                        
                           
                              32011 D 0877: Решение за изпълнение 2011/877/ЕС на Комисията от 19 декември 2011 г. за формулиране на хармонизирани референтни стойности на к.п.д. при разделно производство на електрическа и топлинна енергия, необходими съгласно Директива 2004/8/ЕО на Европейския парламент и на Съвета и за отмяна на Решение 2007/74/ЕО на Комисията (ОВ L 343, 23.12.2011 г., стр. 91).“
                        
                     
         
               2.
            
            
               Текстът на точка 29 (Решение 2007/74/ЕО на Комисията) се заличава.
            
         Член 2
   Текстовете на Решение за изпълнение 2011/877/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 2 февруари 2013 г., при условие че са внесени всички нотификации, предвидени в член 103, параграф 1 от Споразумението за ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 1 февруари 2013 година.
      
         
            За Съвместния комитет на ЕИП
         
         
            Председател
         
         Gianluca GRIPPA
      
   
   
      (1)  ОВ L 343, 23.12.2011 г., стр. 91.
   
      (2)  ОВ L 32, 6.2.2007 г., стр. 183.
   
      (3)  Без отбелязани конституционни изисквания.